ટકરમેક્સ પ્રસિદ્ધ થયો કારણ કે આપણે દંભી સમાજવ્યવસ્થાના ભાગ છીએ એટલે કેટલીક બાબતો વિશે ક્યારેય વાત નથી કરતા. સ્ત્રીના માસિક સંદર્ભ વિશે જેમ વાત નહોતી થતી એ જ રીતે સેક્સ વિશે પણ વાત કરવાનું ટાળતા હોઈએ છીએ. તેમાં ય સેક્સપ્રચૂર જોક્સ આપણે એકબીજાને ચોક્કસ ફોરર્વડ કરીશું પણ કેટલીક બીમારી વિશે કે આપણા માટે જરૂરી હોય તેવી બાબત વિશે વાત કરવાનું આપણે ટાળતા જ હોઈએ છીએ. બીજી સ્ત્રીઓની સુંદરતા અને સેક્સ અપીલ વિશે વાત કરવી જેટલી સહેલી લાગે છે પુરુષોને એટલી જ સહજતાથી પોતાના સેક્સુઅલ પ્રોબલેમ વિશે વાત કરી શકાતી નથી. મિત્રો સાથે તો નહીં જ પણ ડોકટર પાસે પણ જવાનું મોટાભાગે ટાળવામાં આવે છે. સેક્સુઅલ સમસ્યાઓને અનામી પત્રવ્યવહાર કરીને અખબારોની કોલમમાં પૂછી લેવાની. તેમાં પણ સૌથી વધુ પ્રશ્નો શીઘ્ર સ્ખલન સંદર્ભે જ આવતા હોય છે. પુરુષો માટે લીબીડો એ ખૂબ જ મહત્ત્વની બાબત હોય છે. લીબીડો એ પુરુષનું પુરુષાતન કે ઈગો છે એમ જ કહો ને.